স্টাফ রিপোর্টার ॥ হবিগঞ্জ শিল্প ও বাণিজ্য মেলায় পুতুল নাচ দেখাকে কেন্দ্র করে প্রতিপক্ষের হামলা আহত হয়েছে ৩ জন। গুরুতর আহত অবস্থায় তাদের হবিগঞ্জ সদর আধুনিক হাসপাতালে ভর্তি করা হয়েছে। আহতরা হলেন, মনির হোসেন (২৮), রানা (২৭) ও সাইদুর (২৫)। ঘটনাটি ঘটে গতকার রাত ৯টার দিকে। জানা যায়, ঘটনার সময় আহতরা বাণিজ্য মেলায় পুতুল নাচ দেখতে গেলে গেইটে অবস্থানরত সুজন ও ফরিদের সাথে তাদের কথাকাটাকাটি হয়। এ সময় পুতুল নাচ ও সার্কাসের লোকজন সুজন ও ফরিদের পক্ষ নেয়। এ পর্যায়ে হামলায় উল্লেখিতরা আহত হন।